星光少女 Rainbow Live

《**星光少女 Rainbow Live**》係星光少女系列動畫嘅第三季，共51集。喺香港TVB播嗰陣叫《星光少女 彩虹舞台》。

## 故事大綱
主角**彩瀨娜露**（彩瀨奈瑠）係個只要聽音樂就能感受到聲音嘅顏色，想像力豐富嘅中學二年級女仔，擅長裝飾各式小物，夢想係希望能夠開一間好似「Dear Crown」噉樣引領時尚潮流的嘅舖頭。

一日，佢得知即將開設嘅新舖，會募集識跳星光舞蹈嘅女中學生做店長。娜露亦參加咗甄選，並喺眾多參加者中脫穎而出，一路來到最終面試。只係當娜露正準備跳舞嗰時，眼前突然展開一片未曾見過嘅舞台景象，喺呢度，佢遇見謎一般嘅少女**綾音**。

## 出場角色
（括號入面係TVB譯名。）

; 彩瀨娜露（彩瀨奈瑠）
: 14歲初中二年級生少女
: 聽音樂就可以感受到聲音嘅「顏色」，係個可愛系嘅初中二年級生少女。有天然呆嘅個性，因為生得矮，相信每日飲牛奶就可以增高。
: 擅長裝飾各式小物，夢想係希望能夠開一間似「Dear Crown」咁樣引領時尚潮流嘅鋪頭。
: 最鍾意嘅科目係國語同美術，最唔擅長嘅科目係數學。
: 口頭禪係「Happy Naru～！」。
: 第1集參加咗「Prism Stone」店長甄選，因為感受到聲音嘅「顏色」，成功跳出星光演奏會（Prism Live）。同綾音相遇。成功成為「Prism Stone」店長。 

; 福原杏
: 14歲初中二年級生少女
: 聽音樂就可以感受到聲音嘅「味道」，係個時尚流行系嘅初中二年級生少女。有正面積極嘅個性，並且好開朗。
: 對甜點有深入嘅認識，擅長製作不同類型嘅甜點，亦好鍾意食甜品，夢想係希望可以開一間甜品鋪。
: 對任何事都充滿熱情，有優良嘅運動細胞，尤其係對星光舞蹈（Prism Dance）充滿熱誠，一直都好拚命練習。
: 第2集因為感受到聲音嘅「味道」，成功跳出星光演奏會（Prism Live）。喺「Prism Stone」鋪頭，負責咖啡室嘅甜品部份。 

; 涼野絃（涼野糸）
: 14歲初中二年級生少女
: 聽音樂就可以感受到聲音嘅「熱度」，係個酷炫系嘅初中二年級生少女。平日總係打扮到成個男仔噉。
: 由於冇組合可以配得上自己嘅個人主義性格，所以會有同娜露同小杏產生碰撞嘅事。
: 係某搖滾樂隊嘅彈結他手。成日孤獨一個，好憎人哋叫佢嘅實名「伊藤」，樂隊成員成日以「Cross」嚟稱呼佢。
: 對化妝品具有豐富嘅知識，而且成日喺非返學或表演時候化妝。
: 第3集因為想同阿爸買番佢隻結他，所以決定喺「Prism Stone」鋪頭工作。喺「Prism Stone」鋪頭，負責化妝間嘅部份。 

; 蓮城寺貝露（蓮城寺芭爾）
: 14歲，係個性感系嘅初中二年級生少女。擁有冷酷嘅美貌，女王類型嘅少女。
: 屬於「Edel Rose」（エーデルローズ）精英訓練學院所培育出來嘅星光舞者，喺學院度都係比較具有實力嘅人。
: 能夠演奏各種樂器，曾經喺國際選拔賽以小提琴演奏獲得第一名；有大概六年喺海外生活嘅經驗，所以識英語、法語、德語及西班牙語等四種語言。
: 第1集參加咗「Prism Stone」店長甄選。 

; 小鳥遊音羽（小鳥遊乙葉）
: 14歲，9月15日出世，處女座，血型O型。
: 係個Feminnin系嘅初中二年級生少女。

; 綾音
: 14、15歲嘅樣，係一個冇記憶嘅少女。冇表情，亦冇感情，講嘅言詞亦非常短。平日亦都係冇表情，不過表情會因星光時尚騷改變，可以成為有可愛嘅、時尚嘅、酷酷嘅、民族風格嘅、性感嘅或淑女性格嘅唔同人物。
: 成功地輕鬆跳出四次連續跳躍，能夠展示卓越技巧嘅最終星光舞者。
: 突然出現喺娜露面前，謎一般嘅少女。
: 第1集喺娜露表演星光演奏會Prism Live期間，跳出四次連續星光跳躍，並喺最後嘅跳躍發動咗「明星之羽」。

; 森園若菜
: 14歲初中二年級生少女。

## 電視動畫
**日本**
;「星光少女 Rainbow Live」（）
* 播放電視台同時間：東京電視台，逢星期六早上10點至10點30分。
* 播放日期：2013年4月6號－2014年3月29號。

## 片頭歌
; 「BOY MEETS GIRL」（第1 - 13集）
: 作詞、作曲 - Tetsuya Komuro／歌 - Prizmmy☆（avex entertainment）
; 「EZ DO DANCE」（第14 - 26集）
: 作詞、作曲 - TETSUYA KOMURO／編曲 - michitomo／歌 - Prizmmy☆（avex entertainment）

## 片尾歌
;「RainBow×RainBow」（第1 - 13集）
: 作詞 - NOBE／作曲、編曲 - michitomo／歌 - Prism☆Box（avex entertainment）
; 「§ Rainbow」（第14 - 26集）
: 作詞 - ACKO／作曲、編曲 - 永井誠／歌 - i☆Ris
:（山北早紀、芹澤優（福原杏）、茜屋日海夏、若井友希、久保田未夢、澁谷梓希）

## 插入歌
; 「Gift」（第1、5、9、14集）
: 作詞 - 三重野瞳／作曲、編曲 - 齊藤恒芳／歌 - 綾音（CV：佐倉綾音）
; 「BOY MEETS GIRL」（第1 - 4集）
: 作詞、作曲 - Tetsuya Komuro／歌 - Prizmmy☆（avex entertainment）
; 「ハート♥イロ♥トリドリ～ム」（第5、13、14集）
: 作詞 - 三重野瞳／作曲、編曲 - 山原一浩／歌 - 彩瀨娜露（CV：加藤英美里）
; 「BT37.5」（第6、11、14集）
: 作詞 - 三重野瞳／作曲、編曲 - 山原一浩／歌 - 涼野伊藤（CV：小松未可子）
; 「Sweet time Cooking magic 〜胸ペコなんです私って〜」（第7、12、14集）
: 作詞 - 三重野瞳／作曲、編曲 - 山原一浩／歌 - 福原杏（CV：芹澤優）
; 「RainBow×RainBow」（第7集）
: 作詞 - NOBE／作曲、編曲 - michitomo／歌 - Prism☆Box（avex entertainment）
; 「BOY MEETS GIRL（BOY）」（第8集）
: 作詞、作曲 - 小室哲哉／編曲 - michitomo／歌 - 神濱幸司、速水廣、仁科一月（CV：柿原徹也、前野智昭、增田俊樹）
; 「Reboot」（第8集）
: 作詞 - 三重野瞳／作曲、編曲 - 山原一浩／歌 - 神濱幸司（CV：柿原徹也）
; 「Vanity♥colon」（第11、15集）
: 作詞 - 三重野瞳／作曲、編曲 - 山原一浩／歌 - 小鳥遊聲羽（CV：後藤沙緒里）
; 「Blowin' in the Mind」（第12集）
: 作詞 - 三重野瞳／作曲、編曲 - 山原一浩／歌 - 森園若菜（CV：內田真禮）
; 「Get music！」（第13集）
: 作詞 - 三重野瞳／作曲、編曲 - 山原一浩／歌 - 蓮城寺貝露（CV：戶松遙）

## 工作人員
* 原作：Takara Tomy、Syn Sophia
* 企劃：川崎由紀夫（東京電視台）、鴻巢崇、Kim Young Doo
* 企劃協力：依田健
* 監督：菱田正和
* 行政主任：An Jai Ho
* 系列構成：井內秀治
* 副系列構成：坪田文
* 角色原案：okama
* 角色設計：松浦麻衣、Cha Sang Hoon
* 道具設定：齊藤里枝、中山初繪、小川浩、Kim Young Beom
* 色彩設定：赤間三佐子
* 色彩設計：Yang Min A
* 美術設定：比留間崇、Lee Hoi Young
* CG監督：乙部善弘
* 美術：戶本早苗
* 背景監督：Lee Hoi Young
* 背景設計：Lee Won Gu
* 攝影監督：Huh Tae Hee
* 編輯：關一彥
* 映像編輯：Lee Young Min
* 音響監督：長崎行男
* 音樂：長岡成貢
* 音樂製作：avex entertainment
* 動畫製作人：吉田昇一、Na Jin Yong
* 關聯製作人：大庭晉一郎、岩瀨智彥、岩野貢、中村美喜子
* 製作人：高林庸介（東京電視台）、高橋知子、久保彌、Ha Hae Ran
* 動畫共同製作：龍之子製作公司、DONGWOO ANIMATION
* 製作：東京電視台、《星光少女 Rainbow Live》製作委員會（森岡俊廣、齊藤淳、番泰之、佐川祐子、吉田健人、丸澤滋、Kim Young Doo、Chae Jong Ho）

## 各集標題

## 註


## 出面網頁
* 東京電視台《星光少女 Rainbow Live》